**Storkøbenhavns Rideklub (SKØR)**

**FORMANDENS/BESTYRELSENS BERETNING.**

Først og fremmest vil jeg gerne byde velkommen.

Det er dejligt at se interessen for SKØR, som vi selv synes fungerer rigtig fint.

Vi har på nuværende tidspunkt rundet de 100 medlemmer, er pt. 104.

Vi er jo som nævnt på sidste års Generalforsamling blevet forhåndsgodkendt til optagelse i Rideforbundet og den endelige optagelse finder sted på dette års repræsentantskabsmøde den 18. april i Rebild, hvor Pernille og Sophia deltager for SKØR.

Vi er optaget i D1 og har deltaget i flere distriktsrådsmøder og lagt hus til vores første i november måned.

Vi blev jo ikke optaget i Vestegns samarbejdet i første omgang, men vi har netop sendt endnu en ansøgning, for at blive en del af samarbejdet.

Som jeg nævnte sidste år søgte jeg om penge i kommunen - Kr. 10.000,- til etablering af klubben - dem fik vi bevilget, dejligt.

Igen i år har vi søgt om penge, denne gang er det hos Nordea fonden. Vi ønsker os bla. et dressurhegn, så vi slipper for at låne os frem.

Vi samarbejder stadig med med GLS-foder og afholder igen i år GLS-foder championat.

Hos HorseRider (tidligere Rytterriget) som er flyttet til Karlslundegården og derfor har skiftet navn, får klubbens medlemmer stadig 10 %. De åbner senere på året endnu en butik hos Riders Cup i Herlufmagle.

**Aktiviteter:**

Vi har haft rigtig mange aktiviteter, som vi jo lovede vi ville.

Vi har afholdt programridningskurser med både: Tidl. International dressurdommer Hanne Valentin og med A-dommer, championats dommer samt FEI 4\*dommer for paradressur Peter Fischer. Begge dele med stor succes.

Førstehjælpskursus med hjerteredning, for voksne og havde planlagt et specielt lavet til børn der red og omgås heste - som vi desværre måtte aflyse da der kun var 2 tilmeldinger.

Vi har afholdt ”Rygkursus” med 28 deltagere, med dyrlæge Maria Nørgaard, der fortalte om ryggens funktion, skader og forebyggelse.

Vi har holdt D-stævne med overvældende mange starter i både spring og dressur. Samtidig fik vi kåret årets klubmestre.

**Dressur:**

1. Trine Revsbech på Mille
2. Camilla Tolboe Leth på Ja´eZon
3. Ann Katrine Bach Andersen på Elverhøjs Olympia

**Spring:**

1. Mette Grewal på Zaim El Karmdal OX
2. Henriett Øster Lörincz på Brydegaardens Happy Heart
3. Melina Andersen på Belle.

Vi har haft flere Trec øvedage i løbet af året og stævne i september på Enggaardens rideskole, hvor vi desværre var ved at regne væk, men vejret er vi jo ikke herre over.

Vi har afholdt ringridning til fastelavn, super sjovt, fine udklædninger og rigtig hyggeligt med den efterfølgende varme kakao og de nybagte fastelavnsboller i rytterstuen.

Vi deltog i Høstmarked hos GLS foder, hvor vi stod for mad og drikke - lørdag var rigtig hyggelig med mange besøgende, dejligt vejr og godt salg, men søndag var vi ved at drukne og brugte mere tid på at grave render til vandet, end at lave mad - lidt af en udfordring.

Vi holdt DRF-dommerkursus i TREC og klubben fik 6 nye dommere, som vi håber at få gavn af fremover.

Der kører i øjeblikket ryttermærke 1-2 på Enggården, i SKØR regi - Majbritt og Zita var på kursus i ryttermærkeunderviser og står for undervisningen.

**GLS-foder Championat:**

**Dressur:**

1. Camilla Tolboe Leth på JaéZon, 44 point
2. Sara Trærup på Kerido A Egelykken, 39 point
3. Ann Katrine Bach Andersen på Elevrhøjs Opympia, 28 point

**Spring:**

1. Henriett Øster Lörincz på Brydegaardens Happy Heart, 56 point
2. Mette Grewal på Zaim El Karmdal OX, 36 point
3. Ina Karlshøj Julegaard på Witez, 12 point

**TREC:**

1. Thea Kristensen på Arsenal af Klarup, 6 point
2. Sisse Kampmann Bruun på Blævar fra Troldebo, 5 point
3. Alberte Assentorp på Dalton, 4 point

**Fremtidige aktiviteter:**

Vi afholder endnu et foredrag i april med Ina Karlshøj Julegaard, som er kandidatstuderende på husdyrvidenskab. Hun kommer og fortæller om opgræsning.

Der kommer 2 TREC øvedage i april og TREC stævner i april og september, med kvalifikation til landsfinalerne.

Som noget nyt arrangerer vi i juni måned et orienteringsridt i Vestskoven. Mere om det på hjemmesiden.

Vi holder selvfølgelig også vores ”JULI-STÆVNE” med både spring, dressur og klubmesterskaber.

Der kommer ryttermærkeundervisning i 3-4 til efteråret og vi forventer at afholde KLAR-PARAT-START kursus.

Hold dig orienteret på hjemmesiden og vores FB side.

Nu vil jeg bare slutte med at sige tak til den øvrige bestyrelse, for det store frivillige arbejde der bliver udført, stor tak til John som forlader os, og jeg ser frem til fortsat godt samarbejde.

Sus(anne) Ostenfeldt Lund

Formand